Deg temliliyin neɣ deg yisaragen n tussna neɣ deg rreḥbat tisertiyin, imutlayen ttlaɛin s tmaziɣt. Ma neṭṭef amedya deg tedwilin i d-yettawin ɣef umezruy neɣ deg yinaw n yisertiyen mi ara d-ttmeslayen ɣef umezruy n Lezzayer afaɛda deg talliyin n usmekti n wussan iɣelnawen yecban amenzu n unbir neɣ 05 yulyu, neɣ imaruyen d yimeskaren yettarun ɣef taɣult-agi sexdamen tamaziɣt. maca ddeqs n tikal i dsekcamen awalen iṛeṭṭalen ama s taɛrabt neɣ s trumit. Neɣ tikwal ur ttafen ara awalen ara smersen. Akken daɣen ɣellin deg tuccḍiwin n tseddast, ttxemmimen s tutlayin nniḍen sennfalayen-d s wawalen n tmaziɣt amzun akken xeddmen tasuqilt s urwas.